APROBACIÓN DEFINITIVA DA MODIFICACIÓN DA BASE 18 DAS DO ORZAMENTO DE 2018 PRORROGADO PARA 2022
ADMINISTRACIÓN LOCAL — Municipal — Porriño, O (Presupostos e cadros de persoal, 08/03/2022)

O Pleno corporativo do Concello do Porriño, en sesión ordinaria de data 26 de xaneiro de 2022, aprobou inicialmente a modificación da base 18ª do orzamento municipal de 2018 prorrogado para 2022. Según consta no certificado expedido polo Secretario Xeral do Concello, o expediente foi sometido a información pública polo prazo de 15 días hábiles iniciándose o día 3 de febreiro e rematando o día 24 de febreiro, sen que se presentasen reclamacións ao respecto. Conforme dispón o artigo 169.1 do RDL 2/2004, de 5 de marzo polo que se aproba o Texto Refundido da Lei Reguladora das Facendas Locais así como o artigo 20 do RD 500/1990, de 20 de abril a modificación enténdese definitivamente aprobada, quedando redactada do seguinte xeito: Co fin de homoxeneizar os diferentes criterios existentes en canto ao desenvolvemento deste tipo excepcional de expedientes, e entanto non exista un desenvolvemento normativo particular para o seu tratamento, recollese nesta base os criterios e recomendacións propostas polo Tribunal de Contas no seu informe de 22 de decembro de 2020. Tendo en conta o seguinte: a) Os expedientes de Recoñecemento Extraxudicial de Crédito teñen carácter excepcional, servindo como instrumento para imputar ao orzamento corrente obrigacións indebidamente adquiridas, ben sexan de exercicios anteriores, ou do exercicio corrente. b) Non se inclúen nesta tipoloxía de expedientes as obrigas de exercicios anteriores que se tiveran comprometido de acordo coa normativa, ou cuxos vicios se tiveran arranxado por tratarse de supostos de anulabilidade. Estas se levarán ao orzamento corrente prevía incorporación dos créditos correspondentes, a través da oportuna modificación orzamentaria. c) Os expedientes de Recoñecemento Extraxudicial de Créditos, non anulan as irregularidades que se teñan cometido na xestión, nen as responsabilidades derivadas de tales actuacións de acordo co artigo 173.5 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. d) Para a imputación da obriga a través do REC, é necesario a acreditación da existencia da relación xurídica e o nacemento da obriga. Este feito se acredita co informe descrito no apartado f.1. a) desta base. e) O órgano competente. Para a aprobación dos expedientes de Recoñecemento Extraxudicial de Crédito o órgano competente é o Pleno Corporativo da Entidade. f) Documentación do expediente.1) Providencia de inicio emitido pola Alcaldía – Presidencia, na que se dispoña: a) A solicitude ao órgano xestor/Concellería delegada para emisión de informe no que se expoñan os motivos e feitos que motivaron a decisión de ordenar o gasto, feito que acredita a existencia da relación xurídico administrativa. b) A solicitude de informe ao servizo xurídico/Secretaría Xeral, no que se analice a causa da nulidade, e os seus límites, segundo o establecido na Lei 39/2015, de 1 de outubro, do Procedemento Administrativo Común, e sobre a procedencia ou non, de instar á revisión de oficio. c) Solicitude de informe do Servizo de Intervención, no que se pronuncie sobre a posibilidade e conveniencia de instar á revisión de oficio, segundo establece o artigo 28.2. e do RD 424/2017, de 28 de abril, polo que se regula o réxime xurídico do control interno, que é do teor literal seguinte: “e) Posibilidad y conveniencia de revisión de los actos dictados con infracción del ordenamiento, que será apreciada por el interventor en función de si se han realizado o no las prestaciones, el carácter de éstas y su valoración, así como de los incumplimientos legales que se hayan producido. Para ello, se tendrá en cuenta que el resultado de la revisión del acto se materializará acudiendo a la vía de indemnización de daños y perjuicios derivada de la responsabilidad patrimonial de la Administración como consecuencia de haberse producido un enriquecimiento injusto en su favor o de incumplir la obligación a su cargo, por lo que, por razones de economía procesal, sólo sería pertinente instar dicha revisión cuando sea presumible que el importe de dichas indemnizaciones fuera inferior al que se propone.” En idéntico sentido se manifesta o xa citado informe do Tribunal de Cuentas, cando di que a revisión de oficio está restrinxida, por cuestións de economía procesal para cando sexa presumíbel que o importe da indemnización que corresponda, unha vez tramitado o procedemento de revisión, sexa inferior ao que do pago se presupón. d) Solicitude, vistos os informes anteriores, ao órgano xestor/Concellería delegada de proposta para a aplicación ao orzamento corrente da obriga e a través do Recoñecemento Extraxudicial de Crédito, sexa o seu importe o que constaba ou o que se determina despois do expediente de revisión de oficio.” Contra a aprobación definitiva da presente modificación, poderá interporse recurso contencioso-administrativo na forma e prazos que establece dita xurisdición. Segundo o establecido no apartado 3 do artigo 171 do Texto Refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá de por sí a aplicación da modificación aprobada. Asinado dixitalmente á marxe polo alcalde-presidente na d ata expresada.